શ્રીદેવીએ સ્વિત્ઝરલેન્ડમાં અનેક ફિલ્મોનું શૂટિંગ કર્યું હતું. તે પહેલી અભિનેત્રી હતી કે જેણે સ્વિત્ઝરલેન્ડના પહાડો પર નૃત્ય કરતા દ્રશ્યોનું ફિલ્માંકન કરાવ્યું હતું. તેના ડાન્સને જોઈને ભારતીયના દિલમાં એ ઈચ્છા પેદા થઈ કે જીવનમાં ઓછામાં ઓછું એક વાર સ્વિત્ઝરલેન્ડ તો ફરવા જવું જ. અનેક યાદગાર ફિલ્મો આપનારી હવે રૂપ કી રાની આ દુનિયામાંથી વિદાય લીધા પછી હજી પણ લોકોના દિલોદિમાગમાં એટલી જ તાજી યાદો સાથે જીવંત છે. તેની યાદમાં સ્વિત્ઝરલેન્ડમાં તેની મૂર્તિ સ્થાપિત કરવામાં આવી રહી છે.